Marcos Rojo

Faustino Marcos Alberto Rojo (sündinud 20. märtsil 1990 La Platas) on Argentina jalgpallur, kes mängib Argentina rahvuskoondises ja Argentina Primera División klubis Boca Juniors kaitsjana.

 Klubikarjäär 
Rojo alustas klubikarjääri Argentina klubis Estudiantes LP. 2009. aastal mängis ta klubide maailma karikavõistluste finaalis Barcelonaga."Estduiantes 1-2 Barcelona". FIFA. Vaadatud 08.07.2015 Samal aastal tuli ta klubiga Copa Libertadorese võitjaks.

2010. aastal liitus ta Venemaa klubiga Moskva Spartak ja 2012. aastal suundus Portugali klubisse Lissaboni Sporting. Pärast edukat esinemist 2014. aasta maailmameistrivõistlustel siirdus ta 20 miljoni euro eest Manchester Unitedisse, kellega sõlmis viieaastase lepingu."Manchester United sign Marcos Rojo for £16m on five-year deal". bbc.co.uk/sport. BBC Sport. 20. august 2014. Vaadatud 08.07.2015 2020. aasta jaanuaris liitus ta laenulepingu alusel Estudiantesega.

2021. aasta veebruaris sõlmis ta lepingu Boca Juniorsiga.

 Koondisekarjäär 
Debüüdi Argentina rahvuskoondises tegi Rojo 9. veebruaril 2011 sõprusmängus Portugaliga.

2014. aasta maailmameistrivõistlustel lõi ta viimases alagrupimängus Nigeeriaga oma esimese värava rahvuskoondises."Nigeria 2-3 Argentina". BBC. 25. juuni 2014. Vaadatud 08.07.2015 Ta on esindanud Argentinat koondises ka 2011. ja 2015. aasta Copa Américal ning Copa América Centenariol.

2018. aasta maailmameistrivõistluste viimases alagrupimängus, mil kohtuti taas Nigeeriaga, lõi Rojo 86. minutil Argentina 2:1 võiduvärava, kindlustades sellega Argentina edasipääsu kaheksandikfinaali."Kaitsjate sepistatud värav tõi Argentina rongi alt välja" sport.err.ee. 26.6.2018. Vaadatud 27.6.2018

 Saavutused 
Estudiantes La Plata
Copa Libertadores: 2009
Primera División: 2010 Apertura

Manchester United
 FA Cup : 2016
 EFL Cup: 2016–17
 FA Community Shield: 2016
 UEFA Euroopa Liiga: 2016–17

 Viited 

 Välislingid 

Kategooria:Argentina jalgpallurid
Kategooria:Moskva Spartaki jalgpallurid
Kategooria:Lissaboni Sportingu jalgpallurid
Kategooria:Manchester United FC mängijad
Kategooria:Boca Juniorsi mängijad
Kategooria:Primeira Liga mängijad
Kategooria:Premier League'i mängijad
Kategooria:Sündinud 1990